title: 2011/50/EU: Afgørelse vedtaget af Rådet og repræsentanterne for medlemsstaternes regeringer, forsamlet i Rådet af 15. oktober 2010 om undertegnelse og midlertidig anvendelse af aftalen om et fælles luftfartsområde mellem Den Europæiske Union og dens medlemsstater på den ene side og Georgien på den anden side

text:
               28.1.2011

               DA

               Den Europæiske Unions Tidende

               L 25/1

         AFGØRELSE VEDTAGET AF RÅDET OG REPRÆSENTANTERNE FOR MEDLEMSSTATERNES REGERINGER, FORSAMLET I RÅDET
   af 15. oktober 2010
   om undertegnelse og midlertidig anvendelse af aftalen om et fælles luftfartsområde mellem Den Europæiske Union og dens medlemsstater på den ene side og Georgien på den anden side
   (2011/50/EU)
   RÅDET FOR DEN EUROPÆISKE UNION OG REPRÆSENTANTERNE FOR REGERINGERNE FOR DEN EUROPÆISKE UNIONS MEDLEMSSTATER, FORSAMLET I RÅDET, HAR —
   under henvisning til traktaten om Den Europæiske Unions funktionsmåde, særlig artikel 100, stk. 2, sammenholdt med artikel 218, stk. 5 og 7, og artikel 218, stk. 8, første afsnit, og
   ud fra følgende betragtninger:

               (1)

               Kommissionen har på Unionens og medlemsstaternes vegne forhandlet om en aftale om et fælles luftfartsområde med Georgien (i det følgende benævnt »aftalen«) i overensstemmelse med Rådets afgørelse om bemyndigelse af Kommissionen til at indlede forhandlinger.

               (2)

               Aftalen blev paraferet den 5. marts 2010.

               (3)

               Den af Kommissionen forhandlede aftale bør undertegnes og anvendes midlertidigt af Unionen og medlemsstaterne med forbehold af dens senere indgåelse.

               (4)

               Det er nødvendigt at fastlægge en procedure for, hvordan den midlertidige anvendelse af aftalen i givet fald bringes til ophør. Det er også nødvendigt at fastlægge en passende procedure for Unionens og medlemsstaternes deltagelse i Det Fælles Udvalg, der nedsættes i henhold til aftalens artikel 22, og i voldgiftsproceduren i henhold til aftalens artikel 23 samt i forbindelse med gennemførelsen af visse af aftalens bestemmelser vedrørende flyvesikkerhed og sikkerhedsbeskyttelse —

         VEDTAGET DENNE AFGØRELSE:
   Artikel 1
   Undertegnelse
   1.   Undertegnelsen af aftalen om et fælles luftfartsområde mellem Den Europæiske Union og dens medlemsstater på den ene side og Georgien på den anden side (i det følgende benævnt »aftalen«) godkendes hermed på Unionens vegne med forbehold af Rådets afgørelse om indgåelsen af aftalen (1).
   2.   Formanden for Rådet bemyndiges til at udpege den eller de personer, der på Unionens vegne er beføjet til at undertegne aftalen med forbehold af dens senere indgåelse.
   Artikel 2
   Midlertidig anvendelse
   Frem til aftalens ikrafttræden anvendes den midlertidigt af Unionen og medlemsstaterne i overensstemmelse med gældende interne procedurer og/eller national ret fra den første dag i måneden efter datoen for den sidste note, hvorved parterne giver hinanden notifikation om afslutningen af de procedurer, der er nødvendige for midlertidig anvendelse af aftalen.
   Artikel 3
   Det Fælles Udvalg
   1.   Den Europæiske Union og medlemsstaterne repræsenteres i Det Fælles Udvalg, der nedsættes i medfør af aftalens artikel 22, af repræsentanter for Kommissionen og medlemsstaterne.
   2.   Den Europæiske Unions og medlemsstaternes standpunkt i Det Fælles Udvalg i spørgsmål om ændringer i bilag III eller bilag IV til aftalen i overensstemmelse med artikel 26, stk. 2 i aftalen, og i spørgsmål hvor EU har enekompetence, og som ikke kræver vedtagelse af en afgørelse med retsvirkning, fastlægges af Kommissionen, og Rådet og medlemsstaterne underrettes på forhånd herom.
   3.   I forbindelse med andre afgørelser i Det Fælles Udvalg om spørgsmål, der hører under EU's kompetence, vedtages Den Europæiske Unions og medlemsstaternes holdning af Rådet med kvalificeret flertal på forslag af Kommissionen, medmindre andet er fastsat i EU-traktaternes gældende procedurer for afstemning.
   4.   I forbindelse med afgørelser i Det Fælles Udvalg om spørgsmål, der hører under medlemsstaternes kompetence, vedtages Den Europæiske Unions og medlemsstaternes holdning af Rådet med enstemmighed på forslag af Kommissionen eller medlemsstaterne, medmindre en medlemsstat inden for en måned efter vedtagelsen af denne holdning har oplyst Rådets Generalsekretariat om, at medlemsstaten kun med sine lovgivende organers samtykke kan tilslutte sig den afgørelse, som Det Fælles Udvalg skal træffe.
   5.   Unionens og medlemsstaternes holdning i Det Fælles Udvalg forelægges af Kommissionen, undtagen vedrørende spørgsmål, der udelukkende hører under medlemsstaternes kompetence; i så fald forelægges den af formanden for Rådet eller, hvis Rådet træffer afgørelse herom, af Kommissionen.
   Artikel 4
   Bilæggelse af tvister
   1.   Kommissionen repræsenterer Unionen og medlemsstaterne i tvistbilæggelsesprocedurer i medfør af aftalens artikel 23.
   2.   Afgørelsen om at suspendere anvendelsen af fordelene i henhold til aftalens artikel 23 træffes af Rådet på grundlag af et forslag fra Kommissionen. Rådet træffer afgørelse med kvalificeret flertal.
   3.   Enhver anden passende foranstaltning i spørgsmål, der hører under EU's kompetence, som skal træffes i medfør af aftalens artikel 23, besluttes af Kommissionen med bistand fra et særligt udvalg bestående af repræsentanter fra medlemsstaterne, der er udpeget af Rådet.
   Artikel 5
   Meddelelse til Kommissionen
   1.   Medlemsstaterne giver umiddelbart meddelelse til Kommissionen om enhver afgørelse om at afslå, tilbagekalde, suspendere eller indskrænke tilladelser til luftfartsselskaber i Georgien, som de har til hensigt at træffe i medfør af aftalens artikel 5.
   2.   Medlemsstaterne underretter umiddelbart Kommissionen om alle anmodninger og meddelelser, som de fremsender eller modtager i medfør af aftalens artikel 14 (Flyvesikkerhed).
   3.   Medlemsstaterne underretter umiddelbart Kommissionen om alle anmodninger og meddelelser, som de fremsender eller modtager i medfør af aftalens artikel 15 (Sikkerhedsbeskyttelse af luftfarten).

      Udfærdiget i Luxembourg, den 15. oktober 2010.

            På Rådets vegne

         E. SCHOUPPE

            Formand

      (1)  Teksten til aftalen vil blive offentliggjort sammen med afgørelsen om dens indgåelse.


Avis juridique important

|

31995D0490

95/490/EF: Rådets afgørelse af 17. november 1995 om indgåelse af aftalen i form af brevveksling om midlertidig anvendelse af protokollen om fastsættelse af de fiskerimuligheder og den finansielle modydelse, der er omhandlet i aftalen mellem Det Europæiske Økonomiske Fællesskab og regeringen for Republikken Madagaskar om fiskeri ud for Madagaskar, for perioden fra 21. maj 1995 til 20. maj 1998

EF-Tidende nr. L 282 af 24/11/1995 s. 0021 - 0021

RÅDETS AFGØRELSE af 17. november 1995 om indgåelse af aftalen i form af brevveksling om midlertidig anvendelse af protokollen om fastsættelse af de fiskerimuligheder og den finansielle modydelse, der er omhandlet i aftalen mellem Det Europæiske Økonomiske Fællesskab og regeringen for Republikken Madagaskar om fiskeri ud for Madagaskar, for perioden fra 21. maj 1995 til 20. maj 1998 (95/490/EF) RÅDET FOR DEN EUROPÆISKE UNION HAR -under henvisning til traktaten om oprettelse af Det Europæiske Fællesskab,under henvisning til aftalen mellem Det Europæiske Økonomiske Fællesskab og regeringen for Republikken Madagaskar om fiskeri ud for Madagaskar (1),under henvisning til forslag fra Kommissionen, ogud fra følgende betragtninger:Fællesskabet og Republikken Madagaskar har ført forhandlinger om hvilke ændringer eller tilføjelser, der skal foretages i ovennævnte aftale ved udløbet af de første protokollers gyldighedsperiode;som resultat af disse forhandlinger blev der den 18. maj 1995 paraferet en ny protokol; i henhold til denne protokol har fiskerne fra Fællesskabet fiskerimuligheder i farvandene henhørende under Republikken Madagaskars højhedsområde eller jurisdiktion i perioden fra 21. maj 1995 til 20. maj 1998;for at undgå en afbrydelse af fiskeri fra Fællesskabets fartøjer er det nødvendigt, at den omhandlede protokol godkendes snarest muligt; de to parter har derfor paraferet en aftale i form af brevveksling om midlertidig anvendelse af den paraferede protokol fra dagen efter den dato, på hvilken de gældende protokoller udløber; denne aftale bør indgås med forbehold af en endelig afgørelse i henhold til traktatens artikel 43 -TRUFFET FØLGENDE AFGØRELSE:Artikel 1 Aftalen i form af brevveksling om midlertidig anvendelse af protokollen om fastsættelse af de fiskerimuligheder og den finansielle modydelse, der er omhandlet i aftalen mellem Det Europæiske Økonomiske Fællesskab og regeringen for Republikken Madagaskar om fiskeri ud for Madagaskar for perioden fra 21. maj 1995 til 20. maj 1998 godkendes herved på Fællesskabets vegne.Teksten til aftalen i form af brevveksling er knyttet til denne afgørelse.Artikel 2 Formanden for Rådet bemyndiges til at udpege de personer, der er beføjet til at undertegne aftalen i form af brevveksling med bindende virkning for Fællesskabet.Udfærdiget i Bruxelles, den 17. november 1995.På Rådets vegneP. SOLBES MIRAFormand(1) EFT nr. L 73 af 18. 3. 1986, s. 26.


title: 87/504/EØF: Rådets afgørelse af 14. september 1987 om indgåelse af aftalen i form af brevveksling mellem Det Europæiske Økonomiske Fællesskab og De Forenede Mexicanske Stater om handel med tekstilvarer

text:
15 . 10 . 87                                   De Europæiske Fællesskabers Tidende                                        Nr . L 292 / 73
                                                       RÅDETS AFGØRELSE
                                                       af 14 . september 1987
                  om indgåelse af aftalen i form af brevveksling mellem Det Europæiske Økonomiske Fællesskab
                                og De Forenede Mexicanske Stater om handel med tekstilvarer
                                                           ( 87 / 504 / EØF )
RÅDET FOR DE EUROPÆISKE FÆLLESSKABER HAR —                               om handel med tekstilvarer godkendes herved på Fællesska
                                                                         bets vegne .
under henvisning til Traktaten om Oprettelse af Det Euro
pæiske Økonomiske Fællesskab , særlig artikel 113 ,
                                                                         2.     Teksten til aftalen er knyttet til denne afgørelse .
under henvisning til forslag fra Kommissionen , og
ud fra følgende betragtninger :
                                                                                Artikel 2
Aftalen i form af brevveksling mellem Det Europæiske
Økonomiske Fællesskab og De Forenede Mexicanske Stater ,
                                                                         Formanden for Rådet bemyndiges til at udpege den person ,
om handel med tekstilvarer , der er paraferet i Bruxelles den
                                                                         der er beføjet til at undertegne aftalen med bindende virkning
7 . august 1986 , og som anvendes midlertidigt fra den 1 .               for Fællesskabet .
januar 1987 i henhold til Rådets afgørelse af 11 . december
1986 , bør godkendes —
TRUFFET FØLGENDE AFGØRELSE :
                                                                         Udfærdiget i Bruxelles , den 14 . september 1987 .
                           Artikel 1                                                                                På Rådets vegne
1.     Aftalen i form af brevveksling mellem Det Europæiske                                                     U. ELLEMANN-JENSEN
Økonomiske Fællesskab og De Forenede Mexicanske Stater                                                                 Formand


Avis juridique important

|

31999D0662

99/662/EF: Rådets afgørelse af 19. juli 1999 om indgåelse af aftalen mellem Det Europæiske Fællesskab og Staten Israel om gensidig anerkendelse af OECD's principper for god laboratoriepraksis (GLP) og programmer for overvågning af overholdelsen heraf

EF-Tidende nr. L 263 af 09/10/1999 s. 0006 - 0006

RÅDETS AFGØRELSEaf 19. juli 1999om indgåelse af aftalen mellem Det Europæiske Fællesskab og Staten Israel om gensidig anerkendelse af OECD's principper for god laboratoriepraksis (GLP) og programmer for overvågning af overholdelsen heraf(1999/662/EF)RÅDET FOR DEN EUROPÆISKE UNION HAR -under henvisning til traktaten om oprettelse af Det Europæiske Fællesskab, særlig artikel 133 sammenholdt med artikel 300, stk. 2, første punktum, stk. 3, første afsnit, og artikel 300, stk. 4,under henvisning til forslag fra Kommissionen, ogud fra følgende betragtninger:(1) Aftalen om gensidig anerkendelse af OECD's principper for god laboratoriepraksis (GLP) og programmer for overvågning af overholdelsen heraf, som paraferedes i Bruxelles den 16. januar 1997, og som Kommissionen har ført forhandlinger om i overensstemmelse med forhandlingsdirektiverne, bør godkendes;(2) visse aspekter af gennemførelsen er blevet overdraget til den blandede komité, der er oprettet ved aftalen, især beføjelsen til at foretage visse ændringer i de to bilag;(3) de nødvendige interne procedurer til at sikre, at aftalen fungerer tilfredsstillende bør fastlægges, og Kommissionen bør bemyndiges til at foretage visse tekniske ændringer i aftalen og træffe visse afgørelser vedrørende dens gennemførelse -TRUFFET FØLGENDE AFGØRELSE:Artikel 1Aftalen mellem Det Europæiske Fællesskab og Staten Israel om gensidig anerkendelse af OECD's principper for god laboratoriepraksis (GLP) og programmer for overvågning af overholdelsen heraf godkendes på Fællesskabets vegne.Teksten til aftalen og det godkendte protokollat er knyttet til denne afgørelse.Artikel 2Formanden for Rådet fremsender på Fællesskabets vegne den skrivelse, der er omhandlet i artikel 16 i aftalen(1).Artikel 31. Kommissionen repræsenterer Fællesskabet i den blandede komité, der er omhandlet i aftalens artikel 10, og bistås af det særlige udvalg, der er nedsat af Rådet. Kommissionen varetager i samråd med dette udvalg meddelelser, konsultationer, informationsudveksling og anmodninger om revision og deltagelse i inspektioner samt i givet fald svarene herpå, jf. aftalens artikel 3, stk. 2, artikel 5, stk. 2, artikel 6,7,9 og 12 og dens bilag II, og træffer beslutning i henhold til aftalens artikel 11, nr. 2 og 3, og artikel 12, andet punktum.2. For så vidt angår ændringer af bilag I, der vedtages i overensstemmelse med aftalens artikel 4, andet punktum, og ændringer af bilag II, der vedtages i overensstemmelse med aftalens artikel 5, fastlægges den holdning, Fællesskabet skal indtage i den blandede komité, af Kommissionen efter høring af det i stk. 1 omhandlede særlige udvalg.3. Alle andre afgørelser træffes af Rådet med kvalificeret flertal efter forslag fra Kommissionen.Udfærdiget i Bruxelles, den 19. juli 1999.På Rådets vegneT. HALONENFormand(1) Aftalens ikrafttrædelsesdato vil blive offentliggjort i De Europæiske Fællesskabers Tidende på foranledning af Generalsekretariatet for Rådet.


title: 2006/258/EF: Kommissionens afgørelse af  6. marts 2006  om ophævelse af afgørelse 2002/683/EF om godtagelse af tilsagn afgivet i forbindelse med antidumpingproceduren vedrørende importen af farvefjernsynsmodtagere med oprindelse i bl.a. Folkerepublikken Kina

text:
               31.3.2006

               DA

               Den Europæiske Unions Tidende

               L 93/63

      KOMMISSIONENS AFGØRELSE

   af 6. marts 2006
   om ophævelse af afgørelse 2002/683/EF om godtagelse af tilsagn afgivet i forbindelse med antidumpingproceduren vedrørende importen af farvefjernsynsmodtagere med oprindelse i bl.a. Folkerepublikken Kina
   (2006/258/EF)
   KOMMISSIONEN FOR DE EUROPÆISKE FÆLLESSKABER HAR —
   under henvisning til traktaten om oprettelse af Det Europæiske Fællesskab,
   under henvisning til Rådets forordning (EF) nr. 384/96 af 22. december 1995 om beskyttelse mod dumpingimport fra lande, der ikke er medlemmer af Det Europæiske Fællesskab (1) (i det følgende benævnt »grundforordningen«), særlig artikel 8,
   efter høring af det rådgivende udvalg, og
   ud fra følgende betragtninger:
   A.   TIDLIGERE PROCEDURE

               (1)

               I august 2002 indførte Rådet ved forordning (EF) nr. 1531/2002 (2) en endelig antidumpingtold på importen af farvefjernsynsmodtagere (i det følgende benævnt »den pågældende vare«) med oprindelse i bl.a. Folkerepublikken Kina (i det følgende benævnt »Kina«).

               (2)

               Samtidigt godtog Kommissionen ved afgørelse 2002/683/EF (3) et fælles tilsagn (i det følgende benævnt »tilsagnet«) afgivet af Haier Electrical Appliances Corp., Ltd, Hisense Import & Export Co., Ltd, Konka Group Co., Ltd, Sichuan Changhong Electric Co., Ltd, Skyworth Multimedia International (Shenzen) Co., Ltd, TCL King Electrical Appliances (Hui Zhou) Co., Ltd og Xiamen Overseas Chinese Electronic Co., Ltd (i det følgende benævnt »selskaberne«) sammen med det kinesiske handelskammer for import og eksport af maskiner og elektronisk udstyr (i det følgende benævnt »CCCME«).

               (3)

               Import til Fællesskabet af den pågældende vare af kinesisk oprindelse blev derfor, forudsat at den var fremstillet af selskaberne og af en type, der var omfattet af tilsagnet (i det følgende benævnt »vare omfattet af tilsagnet«) fritaget for den endelige antidumpingtold.

         B.   MISLIGHOLDELSE AF TILSAGNET
   1.   Forpligtelser for selskaber, der har afgivet tilsagn

               (4)

               Selskabernes tilsagn forpligter dem bl.a. til dels at eksportere den vare, der er omfattet af tilsagnet, til den første uafhængige kunde i Fællesskabet til eller over en bestemt mindsteimportpris, dels til ikke at overskride visse kvantitative lofter, der er omfattet af tilsagnet. Mindstepriserne og lofterne ophæver de skadelige virkninger af dumping.

               (5)

               For at sikre, at tilsagnet overholdes, forpligtede CCCME og selskaberne sig desuden til at fremskaffe enhver oplysning, som Kommissionen finder nødvendig, og at tillade kontrolbesøg i deres lokaler for at undersøge, om oplysningerne i de omtalte kvartalsrapporter er nøjagtige og sande.

               (6)

               Som anført i betragtning 239 i forordning (EF) nr. 1531/2002 fastsættes det i tilsagnet udtrykkeligt, at manglende efterlevelse af tilsagnet fra ethvert af selskabernes eller CCCME’s side betragtes som misligholdelse af tilsagnet fra alle tilsagnsafgivernes side. Manglende samarbejde med Europa-Kommissionen om kontrollen med tilsagnets efterlevelse betragtes som misligholdelse af tilsagnet.

               (7)

               Kommissionen anmodede i den henseende om at kunne foretage kontrol på stedet hos CCME og de to selskaber, der havde oplyst at have solgt de største mængder af den pågældende vare, nemlig Xiamen Overseas Chinese Electronic Co., Ltd og Konka Group Co., Ltd. Kommissionen sendte adviseringsbreve til CCCME, Xiamen Overseas Chinese Electronic Co., Ltd og Konka Group Co., Ltd med oplysninger om datoerne for kontrol på stedet.

         2.   Resultater af anmodningen om kontrol

               (8)

               CCCME og Xiamen Overseas Chinese Electronic Co., Ltd bekræftede, at de accepterede Kommissionens anmodning om et kontrolbesøg. Konka Group Co., Ltd accepterede imidlertid ikke et kontrolbesøg.

               (9)

               Selskabet blev anmodet om at oplyse, om det var dets endegyldige holdning, og blev mindet om, at selskaberne i henhold til tilsagnets klausul 5.6 forpligtede sig til at samarbejde og tilvejebringe alle de oplysninger, som Europa-Kommissionen fandt var nødvendige for at sikre overensstemmelse med det fælles tilsagn og for at gøre det muligt for Europa-Kommissionens medarbejdere at kontrollere alle fremlagte oplysninger og data. Dette omfattede muligheden for, at disse medarbejdere kunne gennemføre undersøgelser på stedet hos selskaberne og/eller CCCME, selv med kort varsel.

               (10)

               Konka Group Co., Ltd bekræftede skriftligt, at det ikke var interesseret i at samarbejde, og den holdning blev ydermere bekræftet af CCCME.

               (11)

               CCCME og selskaberne blev derfor informeret om de væsentligste kendsgerninger og overvejelser, der lå til grund for, at det påtænktes at trække Kommissionens godkendelse af tilsagnet tilbage som følge af misligholdelsen af tilsagnet fra Konka Group Co., Ltd’s side og i stedet indføre en endelig antidumpingtold. Der blev fastsat en frist, inden for hvilken der kunne fremsættes både skriftlige og mundtlige bemærkninger. Der blev ikke modtaget bemærkninger.

         C.   OPHÆVELSE AF AFGØRELSE 2002/683/EF

               (12)

               Det vurderes på baggrund af ovenstående, at godtagelsen af det fælles tilsagn fra selskaberne og CCCME bør trækkes tilbage. Afgørelse 2002/683/EF om godtagelse af et tilsagn bør ophæves.

               (13)

               Parallelt med denne afgørelse har Rådet ved forordning (EF) nr. 511/2006 (4) ændret forordning (EF) nr. 1531/2002 med henblik på at indføre en endelig antidumpingtold på import til Fællesskabet af farvefjernsynsmodtagere hidrørende fra de berørte selskaber —

         TRUFFET FØLGENDE AFGØRELSE:
   Artikel 1
   Afgørelse 2002/683/EF ophæves.
   Artikel 2
   Denne afgørelse får virkning dagen efter offentliggørelsen i Den Europæiske Unions Tidende.

      Udfærdiget i Bruxelles, den 6. marts 2006.

            På Kommissionens vegne

         Peter MANDELSON

            Medlem af Kommissionen

      (1)  EFT L 56 af 6.3.1996, s. 1. Senest ændret ved forordning (EF) nr. 2117/2005 (EUT L 340 af 23.12.2005, s. 17).

      (2)  EFT L 231 af 29.8.2002, s. 1.

      (3)  EFT L 231 af 29.8.2002, s. 42.

      (4)  Se side 26 i denne EUT.


Avis juridique important

|

31995D0564

95/564/EF: Rådets afgørelse af 22. december 1995 om et uddannelsesprogram for branchefolk inden for den europæiske audiovisuelle programindustri (MEDIA II - Uddannelse)

EF-Tidende nr. L 321 af 30/12/1995 s. 0033 - 0038

RÅDETS AFGØRELSE af 22. december 1995 om et uddannelsesprogram for branchefolk inden for den europæiske audiovisuelle programindustri (MEDIA II - Uddannelse) (95/564/EF)RÅDET FOR DEN EUROPÆISKE UNION HAR -under henvisning til traktaten om oprettelse af Det Europæiske Fællesskab, særlig artikel 127, stk. 4,under henvisning til forslag fra Kommissionen (1),under henvisning til udtalelse fra Det Økonomiske og Sociale Udvalg (2),i henhold til fremgangsmåden i traktatens artikel 189 C (3), ogud fra følgende betragtninger:(1) Det Europæiske Råd har på sin samling den 10. og 11. december 1993 i Bruxelles noteret sig hvidbogen »Vækst, konkurrenceevne og beskæftigelse« som grundlag for Den Europæiske Unions og medlemslandenes indsats; hvidbogen går ind for en strategi for industriel udvikling baseret på en vækst- og beskæftigelsesfremmende konkurrenceevne på verdensplan, og der gøres især i kapitel 7 opmærksom på nødvendigheden af at tilpasse erhvervskvalifikationerne til de industrielle og teknologiske ændringer;(2) Det Europæiske Råd har på sin samling den 24. og 25. juni 1994 på Korfu noteret sig »Bangemann-gruppens« rapport »Europa og det globale informationssamfund - henstillinger til Det Europæiske Råd«, hvori der gøres opmærksom på, at den audiovisuelle programindustri har strategisk betydning som formidler af europæisk kultur;(3) Rådet (industri/telekommunikation) har den 28. septemer 1994 med tilfredshed noteret sig Kommissionens meddelelse af 19. juli 1994 »Europa på vej mod informationssamfundet. En handlingsplan« og har understreget nødvendigheden af at forbedre den europæiske audiovisuelle industris konkurrenceevne;(4) Rådet har noteret sig Kommissionens meddelelse af 1. september 1994 »En politik til forbedring af industriens konkurrenceevne i Den Europæiske Union«, hvori det påpeges, at der er en snæver forbindelse mellem den fremtidige udvikling af teknologier og produkter, programmer (navnlig audiovisuelle) og tilhørende tjenesteydelser og netværk, samt at det er nødvendigt at hæve uddannelsesniveauet, hvis man skal sikre den europæiske industris konkurrenceevne;(5) Rådet har den 17. juni 1994 noteret sig grønbogen om strategiske muligheder for at styrke programindustrien;(6) Kommissionen har hørt branchefolk om de i grønbogen omtalte muligheder og afholdt en »europæisk AV-konference« i Bruxelles i dagene 30. juni til 2. juli 1994; det fremgik af denne høring, at der er stor efterspørgsel efter et styrket program for støtte til den europæiske audiovisuelle industri, især med hensyn til uddannelse;(7) Europa-Parlamentet har i sin beslutning af 6. maj 1994 (4) i forbindelse med forberedelsen af den europæiske AV-konference behandlet den audiovisuelle sektors problemer efter Rådets direktiv 89/552/EØF af 3. oktober 1989 om samordning af visse love og administrative bestemmelser i medlemsstaterne vedrørende udøvelse af tv-radiospredningsvirksomhed (5) (»Fjernsyn uden grænser«) og har givet udtryk for den opfattelse, »at de prioriteringer, der er opstillet, bl.a. under drøftelserne om en ændring af MEDIA-programmet, dvs. finansieringsmekanismer, før-produktionsstadiet, distribution og uddannelse, er de mål, der først og fremmest må forfølges for at skabe systematiske og solide europæiske net«;(8) Det Økonomiske og Sociale Udvalg har i sin udtalelse af 14. september 1994 om grønbogen givet udtryk for, at programmer, der udarbejdes på fællesskabsplan, som f.eks. MEDIA-programmet, kan få en positiv indflydelse på programstrukturernes og produktionsmetodernes udvikling i Europa;(9) Kommissionen har iværksat et »Handlingsprogram til fremme af udviklingen af den europæiske audiovisuelle industri (MEDIA 1991-1995)«, som blev vedtaget ved Rådets beslutning 90/685/EØF af 21. december 1990 om iværksættelse af et handlingsprogram til fremme af udviklingen af den europæiske audiovisuelle industri (MEDIA) (1991-1995) (6), som blandt andet indeholder uddannelsesforanstaltninger, der har til formål at forbedre kvalifikationerne hos branchefolk i den audiovisuelle programindustri;(10) Rådet har på sin samling den 5. november 1993, efter at have noteret sig Kommissionens meddelelse af 23. juli 1993 om midtvejsrapporten for MEDIA-programmet, som er udarbejdet to år efter programmets iværksættelse, givet udtryk for, at man bør træffe de nødvendige foranstaltninger for at sætte MEDIA II-programmet i gang efter 1995;(11) Det Europæiske Råd opfordrede på sin samling i Essen den 9. og 10. december 1994 Kommissionen til at fremsætte forslag til et nyt MEDIA-program.(12) Rådet vedtog den 6. december 1994 afgørelse 94/819/EØF (7) vedrørende handlingsprogrammet »Leonardo da Vinci« for gennemførelse af en erhvervsuddannelsespolitik i Fællesskabet; det er i artikel 8, stk. 1, i denne afgørelse fastsat, at Kommissionen skal sørge for, at der er sammenhæng mellem nævnte program og de øvrige fællesskabsforanstaltninger på uddannelsesområdet;(13) der bør sikres koordinering med de erhvervsuddannelsesforanstaltninger, der iværksættes i henhold til strukturfondenes mål;(14) ifølge traktatens artikel 128, stk. 4, skal Fællesskabet tage hensyn til de kulturelle aspekter i sin indsats i henhold til andre bestemmelser i traktaten; det bør sikres, at der i forbindelse med udvælgelsen af deltagere tages hensyn til den kulturelle mangfoldighed i Europa;(15) der bør tages hensyn til de kulturelle aspekter af den audiovisuelle sektor;(16) det europæiske audiovisuelle marked, som er ved at opstå, kræver erhvervskvalifikationer, som er tilpasset det nye marked, særlig med hensyn til økonomisk og forretningsmæssig virksomhedsledelse og i forbindelse med anvendelse af ny teknologi både i initiativfasen, udviklingsfasen, produktionsfasen og distributionsfasen;(17) branchefolk bør have kvalifikationer, der sætter dem i stand til bedst muligt at udnytte det audiovisuelle programmarked, navnlig det europæiske, og de bør tilskyndes til at udarbejde projekter, der svarer til markedskravene;(18) der er behov for en bedre udnyttelse af den europæiske audiovisuelle kulturarv for at opfylde programmarkedets behov på dette område;(19) branchefolks grunduddannelse bør indeholde de nødvendige økonomiske og teknologiske elementer, og de hurtige ændringer på dette område gør det særdeles nødvendigt at iværksætte videre- og efteruddannelser;(20) erhvervsuddannelsescentrene bør indgå i netværk, således at det bliver lettere at udveksle knowhow og udarbejde uddannelsesmoduler på europæisk plan;(21) der bør i forbindelse med støtten til erhvervsuddannelse tages hensyn til strukturelle mål såsom udviklingen af skabelses- og produktionspotentialet i de lande eller regioner, hvis audiovisuelle produktionskapacitet er ringe, og/eller som er af beskeden geografisk udbredelse og udgør et begrænset sprogområde, og/eller udvikling af den uafhængige produktionssektor, herunder små og mellemstore virksomheder;(22) lige muligheder er et grundlæggende princip i Den Europæiske Unions politikker, og det bør tages i betragtning ved gennemførelsen af dette program;(23) der anføres i denne afgørelse et finansielt referencegrundlag som omhandlet i punkt 2 i Europa-Parlamentet, Rådet og Kommissionens erklæring af 6. marts 1995 for hele programmets varighed, uden at dette berører budgetmyndighedens beføjelser i henhold til traktaten;(24) Fællesskabets indsats bør i overensstemmelse med subsidiaritetsprincippet støtte og supplere den indsats, der gøres af medlemsstaternes myndigheder;(25) foranstaltningerne i henhold til dette program tilsigter alle et tværnationalt samarbejde, der giver de foranstaltninger, der iværksættes i medlemslandene eller af parterne på uddannelsesområdet, en ekstra dimension i overensstemmelse med subsidiaritetsprincippet;(26) man bør fortsætte og udbygge åbningen af MEDIA-programmet for deltagelse af de associerede lande i Central- og Østeuropa på de betingelser, der følger af de tillægsprotokoller til associeringsaftalerne vedrørende deltagelse i fællesskabsprogrammer, der er indgået eller skal indgås med disse lande, samt af Cypern, Malta og de EFTA-lande, der er parter i EØS-aftalen, på grundlag af supplerende bevillinger efter samme regler som for EFTA-landene og efter procedurer, der skal aftales med disse lande; programmet bør endvidere være åbent for samarbejde med andre tredjelande, der har indgået aftaler, som indeholder bestemmelser vedrørende audiovisuelle forhold; de nærmere detaljer for en sådan deltagelse eller et sådant samarbejde bør fastlægges af de pågældende parter, når tiden er inde;(27) det er hensigtsmæssigt, at programmets aktioner koordineres med dem, der udfoldes af internationale organisationer, som f.eks. Europarådet;(28) fællesskabsstøtten ydes på grundlag af en forudgående vurdering, en overvågning og en efterfølgende evaluering -TRUFFET FØLGENDE AFGØRELSE:Artikel 1Med denne afgørelse opstilles et erhvervsuddannelsesprogram, i det følgende benævnt »programmet« for perioden fra den 1. januar 1996 til den 31. december 2000. Programmet støtter og supplerer medlemsstaternes aktioner med fuld respekt for, at ansvaret for undervisningsindholdet og tilrettelæggelsen af erhvervsuddannelserne ligger hos medlemsstaterne, og for landenes og regionerne kulturelle mangfoldighed, og uden at der er tale om nogen form for harmonisering af medlemsstaternes love og administrative bestemmelser, og det har til formål at give den audiovisuelle industris branchefolk de nødvendige kvalifikationer til at drage størst mulig fordel af markedets europæiske dimension og den nye teknologi.Artikel 2Under henvisning til artikel 1 er programmets formål:1) at opfylde industriens behov og styrke dens konkurrenceevne ved at forbedre erhvervsuddannelsen - både grunduddannelsen og navnlig efter- og videreuddannelsen - af den audiovisuelle industris branchefolk og give dem de nødvendige kvalifikationer til at kunne tage højde for det europæiske marked og de øvrige markeder, især på følgende områder:- økonomisk og forretningsmæssig virksomhedsledelse, herunder de juridiske aspekter- anvendelse og udvikling af ny teknologi til produktion af audiovisuelle programmer med stor kommerciel og kunstnerisk værditilvækst gennem supplering af grunduddannelserne inden for lyd og billede,- teknikker til affattelse af drejebøger.Ved at støtte udvikling af virksomheder og projekter (nye programmer eller bedre udnyttelse af den audiovisuelle kulturarv) samt fælles praksis i virksomhederne skal der her tages hensyn til den grænseoverskridende dimension2) at fremme samarbejde og udveksling af knowhow gennem oprettelse af net mellem de parter, som uddannelse vedrører: uddannelsesinstitutioner, branchen og virksomheder, og gennem fremme af uddannelsen af lærere.Med henblik på gennemførelsen af de første afsnit, nr. 1 og 2, opstillede mål skal der tages særlig hensyn til de specifikke behov i lande eller regioner med ringe produktionskapacitet, og/eller som udgør et begrænset sprogligt eller geografisk område, samt til udviklingen af en sektor for selvstændig europæisk produktion og distribution og navnlig af små og mellemstore virksomheder.Artikel 3De modtagere af fællesskabsstøtte, som deltager i gennemførelsen af de aktioner, der beskrives i bilaget, skal selv sørge for en væsentlig del af finansieringen (mindst 50 %). Undtagelsesvis kan denne procentdel i behørigt begrundede tilfælde nedsættes indtil 25 %.Fællesskabets finansiering fastsættes i forhold til omkostningerne ved og arten af hver af de påtænkte aktioner.Det finansielle referencebeløb til gennemførelsen af dette program er for den i artikel 1 nævnte periode på 45 mio. ECU.De årlige bevillinger godkendes af budgetmyndigheden inden for rammerne af de finansielle overslag.Artikel 41. Kommissionen er ansvarlig for programmets gennemførelse i henhold til de nærmere bestemmelser i bilaget.Den bistås af et udvalg, der består af to repræsentanter for hver medlemsstat, og som har Kommissionens repræsentant som formand.2. Kommissionens repræsentant forelægger med henblik på udtalelse udvalget et udkast til de foranstaltninger, der skal træffes vedrørende:- gennemførelse af de i bilaget beskrevne aktioner- indholdet af indkaldelserne af forslag, definitionen af kriterier og procedurer for projekternes godkendelse og udvælgelse samt det endelige valg af formidlende organisationer- spørgsmål om programmets årlige interne fordeling- overvågning og evaluering af aktionerne.Kommissionens repræsentant forelægger endvidere med henblik på udtalelse udvalget ethvert fælleskabstilskud på over 200 000 ECU pr. år; udvalget kan ændre denne tærskel på baggrund af erfaringerne.3. Udvalget afgiver udtalelse om dette udkast inden for en frist, som formanden kan fastsætte under hensyn til, hvor meget det pågældende spørgsmål haster. Det udtaler sig med det flertal, der er fastsat i traktatens artikel 148, stk. 2, for vedtagelse af de afgørelser, som Rådet skal træffe på forslag af Kommissionen. Ved afstemningen i udvalget tillægges de stemmer, der afgives af repræsentanterne for medlemsstaterne, den vægt, der er fastsat i nævnte artikel. Formanden deltager ikke i afstemningen.Kommissionen vedtager foranstaltninger, der straks finder anvendelse. Hvis de ikke er i overensstemmelse med den af udvalget afgivne udtalelse, underretter Kommissionen straks Rådet om disse foranstaltninger. I så fald gælder følgende:- Kommissionen udsætter gennemførelsen af de foranstaltninger, den har vedtaget, i to måneder,- Rådet kan med kvalificeret flertal træffe en anden afgørelse inden for det tidsrum, der er nævnt i ovenstående afsnit.4. Kommissionen kan høre udvalget om ethvert spørgsmål, der vedrørende anvendelsen af nærværende program.Udvalget afgiver en udtalelse inden for en frist, som formanden kan fastsætte under hensyn til, hvor meget det pågældende spørgsmål haster, i givet fald ved afstemning.Udtalelsen optages i mødeprotokollen; desuden kan enhver medlemsstat anmode om, at dens synspunkt optages i denne mødeprotokol.Kommissionen tager i størst muligt omfang hensyn til udvalgets udtalelse. Den underretter udvalget om, hvorledes den har taget hensyn til denne udtalelse.Kommissionens repræsentant holder i god tid og løbende udvalget underrettet om den finansielle støtte, der ydes som led i dette program (beløb, varighed, fordeling og modtagere).Artikel 5Dette program er åbent for deltagelse af de associerede lande i Central- og Østeuropa i overenstemmelse med betingelserne i de tillægsprotokoller til associeringsaftalerne om deltagelse i fællesskabsprogrammer, der er indgået eller skal indgås med disse lande.Cypern, Malta og de EFTA-lande, der er parter i EØS-aftalen, kan deltage i dette program, på grundlag af supplerende bevillinger efter samme regler som dem, der gælder for EFTA-landene, og efter procedurer, der skal aftales med disse lande.Der kan ligeledes indledes samarbejde med andre tredjelande, der har indgået associerings- eller samarbejdsaftaler, der indeholder bestemmelser vedrørende audiovisuelle forhold.De nærmere bestemmelser for denne deltagelse eller dette samarbejde skal fastsættes af de pågældende parter, når tiden er inde.Artikel 61. Kommissionen sikrer, at der for de i denne afgørelse fastsatte aktioner foretages grundig vurdering, overvågning og en efterfølgende evaluering.2. De udvalgte modtagere foretager årlig indberetning til Kommissionen.3. Når projekterne er gennemført, skal Kommissionen vurdere, hvorledes de er gennemført, og hvilke virkninger deres gennemførelse har haft, for at kunne fastslå, om de oprindeligt fastsatte mål er nået.4. Efter to år og seks måneders gennemførelse af programmet og senest seks måneder efter udløbet af dette tidsrum forelægger Kommissionen efter høring af udvalget ifølge proceduren i artikel 4, stk. 2 og 3, Europa-Parlamentet, Rådet og Det Økonomiske og Sociale Udvalg en evalueringsrapport om de opnåede resultater, eventuelt ledsaget af forslag til tilpasning af programmet.I rapporten lægges der særlig vægt på den værdiforøgelse og den sociale og økonomiske indvirkning, der skyldes den økonomiske støtte fra Fællesskaber.5. Når programmet er gennemført, sender Kommissionen en beretning om gennemførelsen og resultaterne af programmet til Europa-Parlamentet, Rådet og Det Økonomiske og Sociale Udvalg.Udfærdiget i Bruxelles, den 22. december 1995.På Rådets vegneL. ATIENZA SERNAFormand(1) EFT nr. C 108 af 29. 4. 1995, s. 4.(2) EFT nr. C 256 af 2. 10. 1995, s. 24.(3) Europa-Parlamentets udtalelse af 16. juni 1995 (EFT nr. C 166 af 3. 7. 1995, s. 200), Rådets fælles holdning af 10. juli 1995 (EFT nr. C 281 af 25. 10. 1995, s. 1) og Europa-Parlamentets afgørelse af 15. november 1995 (endnu ikke offentliggjort i Tidende).(4) EFT nr. C 205 af 25. 7. 1994, s. 561.(5) EFT nr. L 298 af 17. 10. 1989, s. 23.(6) EFT nr. L 380 af 31. 12. 1990, s. 37.(7) EFT nr. L 340 af 29. 12. 1994, s. 8.BILAG 1. AKTIONERDette program har til formål som støtte og supplement til medlemsstaternes aktioner at gøre det muligt for branchefolk at tilpasse sig det europæiske markeds dimension, navnlig det audiovisuelle marked, ved at fremme erhvervsuddannelsen på områder som økonomisk og forretningsmæssig virksomhedsledelse, herunder de juridiske aspekter, samt ny teknologi (herunder bevarelse og bedre udnyttelse af den europæiske filmiske og audiovisuelle kulturarv).De foreslåede aktioner vedrører erhvervsuddannelse - både grunduddannelse og navnlig efter- og videreuddannelse.1.1. Uddannelse i økonomisk og forretningsmæssig virksomhedsledelse Uddannelsen har til formål at udvikle branchefolks evne til at forstå og drage fordel af den europæiske dimension i sektorerne vedrørende udvikling, produktion og distribution/udsendelse af audiovisuelle programmer.De foreslåede aktioner skal:- fremme udarbejdelse og ajourføring af uddannelsesmoduler i virksomhedsledelse som supplement til medlemsstaternes aktioner- tilskynde til integrering af disse uddannelsesmoduler i de uddannelsesforanstaltninger, som uddannelsesinstitutionerne, branchen og virksomhederne iværksætter- integrere uddannelsesaktionerne i netværk, lette udvekslinger af studerende og branchefolk ved tildeling af stipendier og tilrettelæggelse af praktikophold i virksomheder i andre medlemsstater, og bidrage til uddannelse af lærerne og navnlig til udvikling af fjernundervisning, idet udvekslinger og partnerskaber mellem lande og regioner med ringe produktionskapacitet og/eller et begrænset sprogligt eller geografisk område især skal fremmes.1.2. Uddannelse i ny teknologi Uddannelsen har til formål at udvikle branchefolks evne til at anvende avancerede kreative teknikker, navnlig på områderne animation, computergrafik, multimedier og interaktivitet.De foreslåede aktioner skal:- fremme udarbejdelse og ajourføring af uddannelsesmoduler vedrørende ny audiovisuel teknologi som supplement til medlemsstaternes aktioner- tilskynde til optagelse af disse uddannelsesmoduler i de uddannelsesforanstaltninger, som uddannelsesinstitutionerne, branchen og virksomhederne iværksætter- integrere uddannelsesaktionerne i netværk og lette udvekslingen af lærere, studerende og branchefolk ved tildeling af stipendier og tilrettelæggelse af praktikophold i virksomheder i andre medlemsstater og ved at bidrage til uddannelse af lærerne og navnlig til udvikling af fjernundervisning, idet udvekslinger og partnerskaber mellem lande og regioner med ringe produktionskapacitet og/eller et begrænset sprogligt eller geografisk område især skal fremmes.2. GENNEMFØRELSE AF PROGRAMMET2.1. Fremgangsmåde Ved gennemførelsen af programmet arbejder Kommissionen snævert sammen med medlemsstaterne. Den hører også de involverede parter. Den sikrer, at der i forbindelse med udvælgelsen af deltagere tages passende hensyn til den europæiske kulturelle mangfoldighed.Den tilskynder til uddannelsesinstitutionernes, branchens og virksomhedernes samarbejde med modulkonstruktørerne allerede ved udarbejdelsen af modulerne.Den letter modtagelsen af praktikanter navnlig fra lande og regioner med ringe produktionskapacitet og/eller et begrænset sprogligt eller geografisk område.2.2. Fællesskabsstøtte Fællesskabsstøtten skal bruges til at støtte de natinoale parters bestræbelser på at udbygge de eksisterende uddannelseskurser med uddannelsesmoduler vedrørende virksomhedsledelse og ny teknologi.Fællesskabsstøtten på indtil 50 %, der undtagelsesvis i behørigt begrundede tilfælde kan hæves indtil 75 % af de samlede uddannelsesomkostninger, ligger inden for rammerne af en finansiering, som er fælles med offentlige og/eller private parter.Den procedure, der er omhandlet i artikel 4, anvendes ved fastlæggelsen af- finansieringens anvendelse for hver type aktion, der er opført i nr. 1.1 og 1.2 i dette bilag; og- fællesskabsbidraget for så vidt angår omkostningerne ved de forskellige projekter, der er udvalgt efter indkaldelse af forslag.Modulkonstruktørerne og de uddannelsescentre, der anvender modulerne, udvælges ved en udbudsprocedure.2.3. Gennemførelse Kommissionen gennemfører programmet i overensstemmelse med proceduren i denne afgørelses artikel 4.2.3.1. Med henblik på gennemførelsen af programmet, herunder navnlig den tekniske udvælgelse af projekterne, overvågningen og evalueringen af de projekter, der modtager finansiel støtte fra programmet, sørger Kommissionen for at lade sig bistå af anerkendte eksperter fra den audiovisuelle sektor på erhvervsuddannelsesområdet.Med henblik herpå kan Kommissionen om nødvendigt anvende formidlende organisationer, der på baggrund af deres faglige ekspertise kan bistå den på det tekniske område og fremsætte forslag til valg af modtagere; andre udvælgelsesmåder kan dog også anvendes. Disse organisationer vælges efter indkaldelse af forslag efter proceduren i artikel 4, stk. 2.Kommissionen foretager den endelige udvælgelse af modtagere af støtten fra programmet i henhold til artikel 4, stk. 2.Kommissionen og medlemsstaterne udveksler desuden oplysninger om programmets gennemførelse og træffer de nødvendige foranstaltninger, navnlig ved en fortsættelse af aktiviteterne under MEDIA-kontorerne, for at sikre fremme af programmet og tilskynde til den størst mulige deltagelse fra branchens side i aktionerne og sikre en løbende forbindelse med medlemsstaternes forskellige støtteinstitutioner, således at aktionerne under dette program og de nationale støtteforanstaltninger supplerer hinanden.


title: Rådets afgørelse 2012/392/FUSP af 16. juli 2012 om Den Europæiske Unions FSFP-mission i Niger (EUCAP Sahel Niger)

text:
               17.7.2012

               DA

               Den Europæiske Unions Tidende

               L 187/48

         RÅDETS AFGØRELSE 2012/392/FUSP
   af 16. juli 2012
   om Den Europæiske Unions FSFP-mission i Niger (EUCAP Sahel Niger)
   RÅDET FOR DEN EUROPÆISKE UNION HAR —
   under henvisning til traktaten om Den Europæiske Union, særlig artikel 28, artikel 42, stk. 4, og artikel 43, stk. 2,
   under henvisning til forslag fra Unionens højtstående repræsentant for udenrigsanliggender og sikkerhedspolitik, og
   ud fra følgende betragtninger:

               (1)

               Den 21. marts 2011 hilste Rådet EU-strategien for sikkerhed og udvikling i Sahel velkommen, idet det understregede Unionens langvarige interesse i at mindske usikkerheden og forbedre udviklingen i Sahelregionen. I den senere tid har intensiveringen af terrorhandlinger og konsekvenserne af konflikten i Libyen øget det presserende behov for at beskytte EU-borgere og -interesser i regionen samt forhindre, at disse trusler breder sig til Europa, alt imens der bidrages til, at trusler mod den regionale sikkerhed mindskes.

               (2)

               Den 23. marts 2012 godkendte Rådet krisestyringskonceptet for en eventuel civil mission i Sahel under den fælles sikkerheds- og forsvarspolitik (FSFP).

               (3)

               Den 1. juni 2012 sendte Nigers premierminister et brev til Unionens højtstående repræsentant for udenrigsanliggender og sikkerhedspolitik (HR) vedrørende den planlagte FSFP-mission, hvori han udtrykte tilfredshed med udsendelsen af Unionens FSFP-mission, som har til formål at styrke de nigerske sikkerhedsstyrkers kapacitet, navnlig for at bekæmpe terrorisme og organiseret kriminalitet på en effektiv, sammenhængende og koordineret måde.

               (4)

               Vagtkapaciteten bør aktiveres med henblik på EUCAP Sahel Niger.

               (5)

               EUCAP Sahel Niger vil blive gennemført under forhold, som muligvis vil blive forværret og kunne hindre opnåelsen af målene for Unionens optræden udadtil, jf. artikel 21 i traktaten om Den Europæiske Union (TEU) —

         VEDTAGET DENNE AFGØRELSE:
   Artikel 1
   Mission
   Unionen opretter hermed Den Europæiske Unions FSFP-mission i Niger for at støtte kapacitetsopbygningen blandt de nigerske sikkerhedsaktører med henblik på bekæmpelse af terrorisme og organiseret kriminalitet (EUCAP SAHEL Niger).
   Artikel 2
   Mål
   Inden for rammerne af gennemførelsen af Den Europæiske Unions strategi for sikkerhed og udvikling i Sahel, har EUCAP SAHEL Niger til formål at sætte de nigerske myndigheder i stand til at gennemføre sikkerhedsdimensionen i deres egen strategi for sikkerhed og udvikling samt til at forbedre den regional koordination i forbindelse med håndtering af de fælles sikkerhedsudfordringer. EUCAP SAHEL Niger har navnlig til formål at bidrage til udviklingen af en integreret, multidisciplinær, sammenhængende, holdbar og menneskerettighedsbaseret tilgang blandt de forskellige nigerske sikkerhedsaktører i bekæmpelsen af terrorisme og organiseret kriminalitet.
   Artikel 3
   Opgaver
   1.   Med henblik på at nå de i artikel 2 fastsatte mål skal EUCAP SAHEL Niger:

               a)

               rådgive og bistå i gennemførelsen af sikkerhedsdimensionen i den nigerske strategi for sikkerhed og udvikling på nationalt niveau som supplement til andre aktører

               b)

               støtte udviklingen af en omfattende regional og international koordinering i bekæmpelsen af terrorisme og organiseret kriminalitet

               c)

               styrke retsstaten gennem udvikling af kapacitet til kriminalefterforskning, og i den henseende udvikle og gennemføre tilstrækkelige uddannelsesprogrammer

               d)

               støtte udviklingen af de nigerske sikkerhedsstyrkers holdbarhed

               e)

               bidrage til fastlæggelse, planlægning og gennemførelse af projekter på sikkerhedsområdet.

         2.   EUCAP SAHEL Niger fokuserer indledningsvis på de i stk. 1 omhandlede aktiviteter, der bidrager til forbedring af kontrollen med Nigers territorium, herunder koordination med de nigerske sikkerhedsstyrker.
   3.   EUCAP Sahel Niger får ingen udøvende funktioner.
   Artikel 4
   Kommandovej og struktur
   1.   EUCAP Sahel Niger skal have én fælles kommandovej som en krisestyringsoperation.
   2.   EUCAP Sahel Niger skal have sit hovedkvarter i Niamey.
   3.   EUCAP SAHEL Niger skal have følgende struktur:

               a)

               en missionschef

               b)

               en planlægnings- og operationskomponent, herunder regionale forbindelsesofficerer

               c)

               en missionsstøttekomponent

               d)

               elementer i relation til rapportering, sikkerhed, analytisk og rådgivende/offentlig oplysning

               e)

               en støtteenhed i Bruxelles.

         4.   EUCAP SAHEL Niger skal have en projektcelle med henblik på at identificere og gennemføre projekter. EUCAP Sahel Niger kan i fornødent omfang koordinere, fremme og rådgive vedrørende projekter, der gennemføres af medlemsstater og tredjelande under deres eget ansvar på områder, der berører EUCAP Sahel Niger og støtter dens mål.
   Artikel 5
   Den øverstbefalende for den civile operation
   1.   Direktøren for den civile kapacitet til planlægning og gennemførelse (CPCC) er den øverstbefalende for den civile operation for EUCAP Sahel Niger.
   2.   Den øverstbefalende for den civile operation skal under politisk kontrol og strategisk ledelse af Den Udenrigs- og Sikkerhedspolitiske Komité (PSC) og under den overordnede myndighed af HR udøve kommandoen og kontrollen på strategisk niveau i forbindelse med EUCAP Sahel Niger.
   3.   For så vidt angår gennemførelsen af operationer sikrer den øverstbefalende for den civile operation korrekt og effektiv gennemførelse af Rådets afgørelser samt PSC's afgørelser, herunder ved om nødvendigt at give missionschefen instrukser på strategisk niveau og ved at yde vedkommende rådgivning og teknisk støtte.
   4.   Den øverstbefalende for den civile operation aflægger rapport til Rådet via HR.
   5.   Alt udstationeret personale forbliver fuldt ud underlagt den udstationerende stats nationale myndigheders kommando i overensstemmelse med national regler eller den pågældende EU-institutions eller Tjenesten for EU's Optræden Udadtils (EU-Udenrigstjenesten) kommando. Disse myndigheder overfører den operative kontrol (OPCON) med deres personale, hold og enheder til den øverstbefalende for den civile operation.
   6.   Den øverstbefalende for den civile operation bærer det samlede ansvar med henblik på at sikre, at Unionen opfylder sin pligt til at tage vare på personalet.
   7.   Den øverstbefalende for den civile operation og chefen for EU-delegationen i Niamey konsulterer hinanden efter behov.
   Artikel 6
   Missionschef
   1.   Missionschefen har ansvaret for, kommandoen over og kontrollen med EUCAP Sahel Niger i indsatsområdet og er direkte ansvarlig over for den øverstbefalende for den civile operation.
   2.   Missionschefen har kommando over og kontrol med personale, hold og enheder fra de bidragende stater, som udpeget af den øverstbefalende for den civile operation, tillige med det administrative og logistiske ansvar, herunder for aktiver, ressourcer og informationer, som er stillet til rådighed for EUCAP Sahel Niger.
   3.   Missionschefen giver instrukser til hele EUCAP Sahel Nigers personale, herunder støtteenheden i Bruxelles og de regionale forbindelsesofficerer, med henblik på en effektiv gennemførelse af EUCAP SAHEL Niger i indsatsområdet, idet vedkommende varetager koordineringen og den daglige ledelse og følger instrukserne på strategisk niveau fra den øverstbefalende for den civile operation.
   4.   Missionschefen har ansvaret for gennemførelsen af EUCAP Sahel Nigers budget. Missionschefen undertegner med henblik herpå en kontrakt med Kommissionen.
   5.   Missionschefen har ansvaret for den disciplinære kontrol med personalet. For udstationeret personale iværksættes disciplinære sanktioner af den relevante nationale myndighed, i overensstemmelse med nationale regler, EU-institution. eller EU-Udenrigstjenesten.
   6.   Missionschefen repræsenterer EUCAP Sahel Niger i indsatsområdet og sikrer, at EUCAP Sahel Niger er tilstrækkelig synlig.
   7.   Missionschefen koordinerer, hvor det er hensigtsmæssigt, med andre EU-aktører på stedet. Missionschefen får med forbehold af kommandovejen lokal politisk vejledning fra chefen for EU-delegationen i Niger.
   8.   Inden for rammerne af projektcellen bemyndiges missionschefen til at bruge finansielle bidrag fra medlemsstaterne eller tredjelande til gennemførelse af identificerede projekter, som på en sammenhængende måde supplerer EUCAP Sahel Nigers øvrige aktioner, hvis projektet

               a)

               er medtaget i den budgetmæssige konsekvensanalyse, der er knyttet til denne afgørelse, eller

               b)

               medtages i den budgetmæssige konsekvensanalyse i løbet af EUCAP Sahel Niger på anmodning fra missionschefen.

         I et sådant tilfælde indgår missionschefen en aftale med de berørte stater, der navnlig fastsætter de nærmere bestemmelser med hensyn til, hvordan man skal behandle klager fra tredjeparter over skader, der er påført som følge af handlinger eller undladelser, som missionschefen har begået i forbindelse med anvendelsen af de midler, han har fået stillet til rådighed af de bidragydende stater.
   De bidragydende stater må under ingen omstændigheder drage hverken Unionen eller HR til ansvar som følge af handlinger eller undladelser, som missionschefen har begået i forbindelse med anvendelsen af disse staters midler.
   Artikel 7
   Personale
   1.   EUCAP Sahel Nigers personale skal primært bestå af personale udsendt af medlemsstaterne, EU-institutionerne eller EU-Udenrigstjenesten. Den enkelte medlemsstat eller EU-institution og EU-Udenrigstjenesten afholder omkostningerne i forbindelse med det personale, den har udstationeret, herunder rejseudgifter til og fra udstationeringsstedet, løn, sygesikring og tillæg, bortset fra gældende dagpenge.
   2.   Når henholdsvis en Medlemsstat, EU-institution eller EU-Udenrigstjenesten har ansvaret for at behandle klager fra eller vedrørende den udstationerede medarbejder vedrørende udstationeringen og for eventuelt at anlægge sag mod vedkommende.
   3.   Internationalt og lokalt personale kontraktansættes af EUCAP Sahel Niger, for så vidt de funktioner, der er behov for, ikke kan tilvejebringes af personale udstationeret af medlemsstaterne. Undtagelsesvis kan statsborgere fra deltagende tredjelande i behørigt begrundede tilfælde, hvor der ikke er kvalificerede ansøgere fra medlemsstaterne, ansættes på kontrakt, hvis det er hensigtsmæssigt.
   4.   Internationalt og lokalt personales ansættelsesvilkår og rettigheder og pligter fastsættes i kontrakterne mellem missionschefen og medarbejderne.
   Artikel 8
   EUCAP Sahel Nigers og dens personales status
   EUCAP Sahel Nigers og dens personales status, herunder i givet fald privilegier, immuniteter og yderligere garantier, der er nødvendige for, at EUCAP Sahel Niger kan gennemføres og fungere smidigt, fastlægges i en aftale, der indgås i henhold til artikel 37 i TEU og i overensstemmelse med proceduren i artikel 218 i traktaten om Den Europæiske Unions funktionsmåde.
   Artikel 9
   Politisk kontrol og strategisk styring
   1.   Med referat til Rådet og HR udøver PSC den politiske kontrol med og den strategiske styring af EUCAP SAHEL Niger. Rådet bemyndiger herved PSC til at træffe de relevante afgørelser i overensstemmelse med artikel 38, stk. 3 i TEU. Denne bemyndigelse omfatter kompetencen til efter forslag fra HR at udnævne en missionschef og ændre det udvidede operationskoncept (CONOPS Plus) samt operationsplanen (OPLAN). Beslutningskompetencen med hensyn til EUCAP Sahel Nigers mål og afslutning forbliver hos Rådet.
   2.   PSC aflægger med regelmæssige mellemrum rapport til Rådet.
   3.   PSC får regelmæssigt og i det omfang, det er nødvendigt, rapporter fra den øverstbefalende for den civile operation og missionschefen om spørgsmål inden for deres ansvarsområder.
   Artikel 10
   Tredjelandes deltagelse
   1.   Med forbehold af Unionens selvstændige beslutningstagning og fælles institutionelle ramme kan tredjelande opfordres til at bidrage til EUCAP Sahel Niger, forudsat at de selv afholder udgifterne til det personale, de udstationerer, inkl. lønninger, all-risk-forsikringer, dagpenge og rejseudgifter til og fra Niger, og bidrager til EUCAP Sahel Nigers løbende udgifter i passende omfang.
   2.   Tredjelande, der yder bidrag til EUCAP SAHEL Niger, skal have samme rettigheder og forpligtelser i forbindelse med missionens daglige ledelse som de deltagende medlemsstater.
   3.   Rådet bemyndiger herved PSC til at træffe de relevante afgørelser om accept af de foreslåede bidrag og til at nedsætte en bidragyderkomité.
   4.   De detaljerede ordninger vedrørende tredjelandes deltagelse fastlægges i aftaler, som indgås i overensstemmelse med artikel 37 i TEU, og eventuelt yderligere tekniske ordninger. Hvor Unionen og et tredjeland indgår eller har indgået en aftale om rammerne for det pågældende tredjelands deltagelse i Unionens krisestyringsoperationer, finder bestemmelserne i en sådan aftale anvendelse i forbindelse med EUCAP SAHEL Niger.
   Artikel 11
   Sikkerhed
   1.   Den øverstbefalende for den civile operation udstikker retningslinjer for missionschefens planlægning af sikkerhedsforanstaltninger og sikrer, at de gennemføres korrekt og effektivt af EUCAP SAHEL Niger i overensstemmelse med artikel 5.
   2.   Missionschefen er ansvarlig for EUCAP SAHEL Nigers sikkerhed og for at sikre overholdelse af de minimumssikkerhedskrav, der gælder for EUCAP SAHEL Niger, i overensstemmelse med Unionens politik for sikkerhed for personale, der er udstationeret uden for Unionen i en operativ funktion, i medfør af afsnit V i TEU og instrumenter i tilknytning hertil.
   3.   Missionschefen bistås af en ansvarlig for missionens sikkerhed (MSO), der refererer til missionschefen, og som også har et tæt praktisk samarbejde med EU-Udenrigstjenesten.
   4.   EUCAP SAHEL Nigers personale skal gennemgå obligatorisk sikkerhedstræning, inden de tiltræder deres stilling, i overensstemmelse med OPLAN. De skal også jævnligt have genopfriskningskurser i selve indsatsområdet, som organiseres af MSO.
   5.   Missionschefen sikrer beskyttelse af EU's klassificerede informationer i overensstemmelse med Rådets afgørelse 2011/292/EU af 31. marts 2011 om reglerne for sikkerhedsbeskyttelse af EU's klassificerede informationer (1).
   Artikel 12
   Vagtkapacitet
   Vagtkapaciteten bør aktiveres med henblik på EUCAP Sahel Niger.
   Artikel 13
   Finansielle ordninger
   1.   Det finansielle referencegrundlag, der er beregnet til dækning af udgifterne i forbindelse med EUCAP Sahel Niger i de første 12 måneder udgør 8 700 000 EUR. Det finansielle referencegrundlag for de efterfølgende perioder fastsættes af Rådet.
   2.   Alle udgifter forvaltes efter de regler og procedurer, der gælder for Unionens almindelige budget.
   3.   Det skal være tilladt statsborgere fra deltagende tredjelande og fra værtsstaten og nabolandene at byde på kontrakter. Missionschefen kan med Kommissionens godkendelse indgå tekniske ordninger med medlemsstaterne, deltagende tredjelande og andre internationale aktører vedrørende levering af udstyr, tjenesteydelser og lokaler til EUCAP Sahel Niger.
   4.   I de finansielle ordninger skal der tages hensyn til EUCAP SAHEL Nigers operative behov, herunder udstyrets kompatibilitet og interoperabiliteten mellem missionens forskellige hold.
   5.   Missionschefen refererer fuldt og helt til Kommissionen og er under dennes tilsyn for så vidt angår det arbejde, der udføres inden for rammerne af vedkommendes kontrakt.
   6.   Udgifterne i forbindelse med EUCAP SAHEL Niger er støtteberettigede fra og med den dato, hvor denne afgørelse vedtages.
   Artikel 14
   Konsekvens i Unionens reaktion og koordinering
   1.   HR sikrer, at gennemførelsen af denne afgørelse er i overensstemmelse med Unionens optræden udadtil som helhed, herunder Unionens udviklingsprogrammer.
   2.   Med forbehold af kommandovejen handler missionschefen i nøje koordinering med Unionens delegation i Niamey for at sikre konsekvens i Unionens indsats i Niger.
   3.   Missionschefen koordinerer nøje med de medlemsstaternes missionschefer, der er til stede i Niger.
   Artikel 15
   Videregivelse af informationer
   1.   HR har, når det er relevant og afhængigt af EUCAP Sahel Nigers behov, bemyndigelse til, under iagttagelse af afgørelse 2011/292/EU, at videregive EU's klassificerede informationer til og med klassifikationsgraden »CONFIDENTIEL UE/EU CONFIDENTIAL«, som er udarbejdet med henblik på EUCAP Sahel Niger, til tredjelande, der er tilknyttet denne afgørelse.
   2.   HR har, hvis der er et konkret og umiddelbart operativt behov derfor, også bemyndigelse til, i overensstemmelse med afgørelse 2011/292/EU, at videregive EU's klassificerede informationer til og med klassifikationsgraden »RESTREINT UE/EU RESTRICTED«, som er udarbejdet med henblik på EUCAP SAHEL Niger, til værtsstaten. Med henblik herpå skal der etableres ordninger mellem HR og de kompetente myndigheder i værtsstaten.
   3.   HR har bemyndigelse til at videregive ikkeklassificerede EU-dokumenter, der vedrører Rådets forhandlinger om EUCAP SAHEL Niger, og som er omfattet af tavshedspligt i henhold til artikel 6, stk. 1, i Rådets forretningsorden (2), til tredjelande, der er tilknyttet denne afgørelse.
   4.   HR kan uddelegere de i stk. 1-3 omhandlede beføjelser samt muligheden for at indgå de i stk. 2 nævnte ordninger til personer under HR's myndighed, til den øverstbefalende for den civile operation og/eller til missionschefen.
   Artikel 16
   Ikrafttræden og varighed
   Denne afgørelse træder i kraft på dagen for vedtagelsen.
   Den anvendes i 24 måneder.

      Udfærdiget i Bruxelles, den 16. juli 2012.

            På Rådets vegne

         S. ALETRARIS

            Formand

      (1)  EUT L 141 af 27.5.2011, s. 17.

      (2)  Rådets afgørelse 2009/937/EU af 1.12.2009 om vedtagelse af Rådets forretningsorden (EUT L 325 af 11.12.2009, s. 35).


Vigtig juridisk meddelelse

|

31990Y0330(01)

Afgørelse nr. 142 af 13. februar 1990 om anvendelse af artikel 73, 74 og 75 i forordning (EØF) nr. 1408/71

EF-Tidende nr. C 080 af 30/03/1990 s. 0007 - 0008

		Afgørelse nr. 142 af 13. februar 1990 om anvendelse af artikel 73, 74 og 75 i forordning (EØF) nr. 1408/71(90/C 80/05)--------------------------------------------------


title: Rådets afgørelse (FUSP) 2015/331 af 2. marts 2015 om forlængelse af mandatet for Den Europæiske Unions særlige repræsentant for Afghanistan

text:
               3.3.2015

               DA

               Den Europæiske Unions Tidende

               L 58/66

         RÅDETS AFGØRELSE (FUSP) 2015/331
   af 2. marts 2015
   om forlængelse af mandatet for Den Europæiske Unions særlige repræsentant for Afghanistan
   RÅDET FOR DEN EUROPÆISKE UNION HAR —
   under henvisning til traktaten om Den Europæiske Union, særlig artikel 33 og artikel 31, stk. 2,
   under henvisning til forslag fra Unionens højtstående repræsentant for udenrigsanliggender og sikkerhedspolitik, og
   ud fra følgende betragtninger:

               (1)

               Rådet vedtog den 22. juli 2013 afgørelse 2013/393/FUSP (1) om udnævnelse af Franz-Michael SKJOLD MELLBIN til Den Europæiske Unions særlige repræsentant (EUSR) for Afghanistan. EUSR's mandat udløber den 28. februar 2015.

               (2)

               EUSR's mandat bør forlænges for en yderligere periode på otte måneder.

               (3)

               EUSR gennemfører mandatet under forhold, der muligvis vil blive forværret og vil kunne hindre opnåelsen af målene for Unionens optræden udadtil, jf. traktatens artikel 21 —

         VEDTAGET DENNE AFGØRELSE:
   Artikel 1
   Den Europæiske Unions særlige repræsentant
   Mandatet for Franz-Michael SKJOLD MELLBIN som EUSR for Afghanistan forlænges indtil den 31. oktober 2015. Rådet kan beslutte, at EUSR's mandat afsluttes tidligere på grundlag af en vurdering fra Den Udenrigs- og Sikkerhedspolitiske Komité (PSC) og et forslag fra Unionens højtstående repræsentant for udenrigsanliggender og sikkerhedspolitik (HR).
   Artikel 2
   Politikmål
   EUSR repræsenterer Unionen og fremmer Unionens politikmål i Afghanistan i tæt koordinering med medlemsstaternes repræsentanter i Afghanistan. Mere specifikt skal EUSR:

               a)

               bidrage til gennemførelsen af den fælles erklæring EU-Afghanistan og EU-strategien i Afghanistan 2014-2016

               b)

               støtte Unionens og Afghanistans politiske dialog

               c)

               støtte den centrale rolle, som De Forenede Nationer (FN) spiller i Afghanistan, med særlig vægt på at bidrage til en bedre koordineret international bistand og dermed fremme gennemførelsen af kommunikéerne fra Bonn-, Chicago-, Tokyo- og Londonkonferencerne samt de relevante FN-resolutioner.

         Artikel 3
   Mandat
   For at opfylde mandatet skal EUSR i tæt samarbejde med medlemsstaternes repræsentanter i Afghanistan:

               a)

               fremme Unionens synspunkter vedrørende den politiske proces og udviklingen i Afghanistan

               b)

               holde tæt kontakt med og støtte udviklingen af relevante afghanske institutioner, særlig regeringen og parlamentet samt de lokale myndigheder. Der bør også holdes kontakt med andre afghanske politiske grupper og andre relevante aktører i Afghanistan, navnlig relevante civilsamfundsaktører

               c)

               holde tæt kontakt med relevante internationale og regionale interessenter i Afghanistan, særlig FN-generalsekretærens særlige repræsentant og den højtstående civile repræsentant for Den Nordatlantiske Traktats Organisation (NATO) samt andre nøglepartnere og -organisationer

               d)

               oplyse om de fremskridt, der gøres med at nå målene i den fælles erklæring EU-Afghanistan, EU-strategien i Afghanistan 2014-2016 og kommunikéerne fra Bonn-, Chicago-, Tokyo- og Londonkonferencerne, navnlig på følgende områder:

                           i)

                           civil kapacitetsopbygning, særlig på regionalt niveau

                           ii)

                           god regeringsførelse og oprettelse af institutioner, der er nødvendige for retsstaten, navnlig et uafhængigt retsvæsen

                           iii)

                           valg- og forfatningsreformer

                           iv)

                           reformer af sikkerhedssektoren, herunder styrkelse af de retlige institutioner og retsstaten, den nationale hær og politistyrken, navnlig udviklingen af civilpolitiet

                           v)

                           fremme af vækst, navnlig gennem landbrug og landdistriktudvikling

                           vi)

                           respekt for Afghanistans internationale menneskerettighedsforpligtelser, herunder respekt for rettighederne for personer, der tilhører mindretal, og kvinders og børns rettigheder

                           vii)

                           respekt for de demokratiske principper og retsstatsprincippet

                           viii)

                           fremme af kvinders deltagelse i den offentlige forvaltning, i civilsamfundet og, i overensstemmelse med FN's Sikkerhedsråds resolution 1325(2000), i fredsprocessen

                           ix)

                           respekt for Afghanistans internationale forpligtelser, herunder deltagelse i den internationale indsats for at bekæmpe terrorisme, ulovlig narkotikahandel, menneskehandel og spredning af våben og masseødelæggelsesvåben og dertil knyttede materialer

                           x)

                           lettelse af humanitær bistand og af flygtninges og internt fordrevnes tilbagevenden under velordnede forhold, og

                           xi)

                           øget effektivitet i Unionens tilstedeværelse og aktiviteter i Afghanistan og bidrag til udarbejdelsen af de regelmæssige rapporter om gennemførelsen af EU-strategien i Afghanistan 2014-2016, som Rådet har anmodet om

               e)

               aktivt deltage i lokale koordinationsfora, såsom det fælles koordinations- og overvågningsorgan, og samtidig holde ikkedeltagende medlemsstater fuldt orienteret om de beslutninger, der træffes på disse niveauer

               f)

               rådgive om Unionens deltagelse og holdninger på internationale konferencer om Afghanistan

               g)

               indtage en aktiv rolle i fremme af regionalt samarbejde gennem relevante initiativer, bl.a. Istanbulprocessen og den regionale økonomiske konference om Afghanistan

               h)

               bidrage til gennemførelsen af Unionens menneskerettighedspolitik og EU-retningslinjerne om menneskerettigheder, navnlig med hensyn til kvinder og børn i konfliktramte områder, især ved at overvåge og imødegå udviklingen i den henseende

               i)

               når det er hensigtsmæssigt yde støtte til en inklusiv og afghansk ledet fredsproces, der kan føre til en politisk løsning i overensstemmelse med de »røde linjer«, der blev fastlagt på Bonnkonferencen.

         Artikel 4
   Gennemførelse af mandatet
   1.   EUSR har ansvaret for gennemførelsen af mandatet og handler med reference til HR.
   2.   PSC opretholder privilegerede forbindelser med EUSR og er EUSR's primære kontaktpunkt til Rådet. PSC giver EUSR strategisk vejledning og politiske retningslinjer inden for rammerne af mandatet med forbehold af HR's beføjelser.
   3.   EUSR arbejder tæt sammen med Tjenesten for EU's Optræden Udadtil (EU-Udenrigstjenesten) og de relevante tjenestegrene.
   Artikel 5
   Finansiering
   1.   Det finansielle referencegrundlag til dækning af udgifterne i forbindelse med EUSR's mandat i perioden fra den 1. marts til den 31. oktober 2015 udgør 3 975 000 EUR.
   2.   Udgifterne forvaltes i overensstemmelse med de procedurer og regler, der gælder for Unionens almindelige budget.
   3.   Udgifterne forvaltes i henhold til en kontrakt mellem EUSR og Kommissionen. EUSR står til regnskab for alle udgifter over for Kommissionen.
   Artikel 6
   Sammensætning af medarbejderstaben
   1.   EUSR er inden for rammerne af sit mandat og de finansielle midler, der stilles til rådighed i den forbindelse, ansvarlig for at sammensætte en medarbejderstab. Staben skal omfatte medarbejdere med den ekspertise i specifikke politiske spørgsmål, som mandatet kræver. EUSR underretter straks og løbende Rådet og Kommissionen om medarbejderstabens sammensætning.
   2.   Medlemsstaterne, EU-institutionerne og EU-Udenrigstjenesten kan foreslå udstationering af medarbejdere ved EUSR. Lønnen til sådant udstationeret personale afholdes af henholdsvis den pågældende medlemsstat, den pågældende EU-institution eller EU-Udenrigstjenesten. Eksperter, der udstationeres af medlemsstaterne ved EU-institutionerne eller EU-Udenrigstjenesten, kan også udstationeres ved EUSR. Internationale kontraktansatte skal være statsborgere i en medlemsstat.
   3.   Alt udstationeret personale forbliver under den udsendende medlemsstats eller EU-institutions eller EU-Udenrigstjenestens administrative myndighed og udfører sine opgaver og handler i EUSR's mandats interesse.
   Artikel 7
   Privilegier og immuniteter for EUSR og dennes medarbejderstab
   De privilegier, immuniteter og yderligere garantier, der er nødvendige for, at EUSR og dennes medarbejdere kan opfylde og afvikle EUSR's mission uhindret, aftales med værtslandet, alt efter hvad der er relevant. Medlemsstaterne og EU-Udenrigstjenesten yder den fornødne støtte med henblik herpå.
   Artikel 8
   Sikkerheden i forbindelse med EU's klassificerede informationer
   EUSR og medarbejderne i dennes stab overholder de sikkerhedsprincipper og minimumsstandarder, der er fastsat i Rådets afgørelse 2013/488/EU (2).
   Artikel 9
   Adgang til oplysninger og logistisk støtte
   1.   Medlemsstaterne, Kommissionen og Generalsekretariatet for Rådet sikrer, at EUSR får adgang til alle relevante oplysninger.
   2.   Unionens delegationer og/eller medlemsstater, alt efter hvad der er relevant, yder logistisk støtte i regionen.
   Artikel 10
   Sikkerhed
   EUSR skal i overensstemmelse med Unionens sikkerhedspolitik for personale, der er udstationeret uden for Unionen som led i operationer i medfør af afsnit V i traktaten, i overensstemmelse med EUSR's mandat og på baggrund af sikkerhedssituationen i sit geografiske ansvarsområde, træffe alle med rimelighed gennemførlige forholdsregler med hensyn til sikkerheden for alt personale, der står under EUSR's direkte myndighed, særlig ved at:

               a)

               udarbejde en specifik sikkerhedsplan på grundlag af rådgivning fra EU-Udenrigstjenesten, der omfatter specifikke materielle, organisatoriske og proceduremæssige sikkerhedsforanstaltninger vedrørende styringen af sikre personalebevægelser til og inden for det geografiske område, samt styring af sikkerhedshændelser og en beredskabs- og evakueringsplan for lokalerne

               b)

               sikre, at alt personale, der er udstationeret uden for Unionen, er dækket af en højrisikoforsikring, der er tilpasset forholdene i det geografiske område

               c)

               sikre, at alle medarbejdere i EUSR's stab, der skal udstationeres uden for Unionen, herunder lokalt ansat personale, har modtaget relevant sikkerhedsuddannelse før eller ved ankomsten til det geografiske område på grundlag af de risikoratings, der er opstillet for dette område

               d)

               sikre, at alle vedtagne henstillinger, der udarbejdes efter regelmæssige sikkerhedsvurderinger, gennemføres, og aflægge skriftlige rapporter om deres gennemførelse og om andre sikkerhedsspørgsmål som led i fremskridtsrapporterne og rapporten om gennemførelse af mandatet til Rådet, HR og Kommissionen.

         Artikel 11
   Rapportering
   EUSR aflægger regelmæssigt rapport til HR og PSC. EUSR aflægger også efter behov rapport til Rådets arbejdsgrupper. Der udsendes regelmæssigt rapporter gennem Coreunettet. EUSR kan aflægge rapport til Rådet for Udenrigsanliggender. I overensstemmelse med traktatens artikel 36 kan EUSR inddrages i underretningen af Europa-Parlamentet.
   Artikel 12
   Koordination
   1.   EUSR bidrager til, at Unionens aktion fremtræder som en helhed, er sammenhængende og effektiv og medvirker til at sikre, at alle Unionens instrumenter og medlemsstaternes aktioner sættes ind på en sammenhængende måde for at nå Unionens politikmål. EUSR's aktiviteter koordineres med Kommissionens aktiviteter samt med Unionens delegation i Pakistan. EUSR sørger for regelmæssig briefing af medlemsstaternes missioner og Unionens delegationer.
   2.   På stedet holdes der tæt kontakt til medlemsstaternes missionschefer og cheferne for Unionens delegationer. De bestræber sig på i videst mulige omfang at bistå EUSR i gennemførelsen af mandatet. EUSR vejleder chefen for Den Europæiske Unions politimission i Afghanistan (EUPOL AFGHANISTAN) om lokale politiske forhold. EUSR og den øverstbefalende for den civile operation konsulterer hinanden efter behov. EUSR skal også holde forbindelse med andre internationale og regionale aktører på stedet.
   Artikel 13
   Bistand i forbindelse med krav
   EUSR og dennes medarbejderstab bistår ved tilvejebringelsen af elementer til at behandle ethvert krav og en enhver forpligtelse, der hidrører fra mandaterne fra de tidligere EUSR'er for Afghanistan, og yder administrativ bistand og adgang til relevante sagsakter med henblik herpå.
   Artikel 14
   Revision
   Gennemførelsen af denne afgørelse og dens sammenhæng med andre bidrag fra Unionen til regionen tages løbende op til revision. EUSR forelægger Rådet, HR og Kommissionen en samlet rapport om gennemførelsen af mandatet inden udgangen af august 2015.
   Artikel 15
   Ikrafttrædelse
   Denne afgørelse træder i kraft på dagen for vedtagelsen.
   Den anvendes fra den 1. marts 2015.

      Udfærdiget i Bruxelles, den 2. marts 2015.

            På Rådets vegne

         D. REIZNIECE-OZOLA

            Formand

      (1)  Rådets afgørelse 2013/393/FUSP af 22. juli 2013 om ændring af afgørelse 2013/382/FUSP om forlængelse af mandatet for Den Europæiske Unions særlige repræsentant for Afghanistan (EUT L 198 af 23.7.2013, s. 47).

      (2)  Rådets afgørelse 2013/488/EU af 23. september 2013 om reglerne for sikkerhedsbeskyttelse af EU's klassificerede informationer (EUT L 274 af 15.10.2013, s. 1).


title: Rådets afgørelse 2012/281/FUSP af 29. maj 2012 inden for rammerne af den europæiske sikkerhedsstrategi til støtte for Unionens forslag til en international adfærdskodeks for aktiviteter i det ydre rum

text:
               30.5.2012

               DA

               Den Europæiske Unions Tidende

               L 140/68

         RÅDETS AFGØRELSE 2012/281/FUSP
   af 29. maj 2012
   inden for rammerne af den europæiske sikkerhedsstrategi til støtte for Unionens forslag til en international adfærdskodeks for aktiviteter i det ydre rum
   RÅDET FOR DEN EUROPÆISKE UNION HAR —
   under henvisning til traktaten om Den Europæiske Union, særlig artikel 26, stk. 2, og
   under henvisning til forslag fra Unionens højtstående repræsentant for udenrigsanliggender og sikkerhedspolitik, og
   ud fra følgende betragtninger:

               (1)

               Aktiviteterne i rummet er i vækst, og de er af afgørende betydning. Rummet er en ressource for alle lande i verden. Lande, som endnu ikke har aktiviteter i rummet, vil få det i fremtiden. Unionen mener derfor, at styrket sikkerhed for aktiviteter i det ydre rum er en vigtig målsætning, som vil bidrage til staternes udvikling og sikkerhed. Denne målsætning indgår i Unionens rumpolitik.

               (2)

               Den 12. december 2003 vedtog Det Europæiske Råd en europæisk sikkerhedsstrategi, der fastsætter de globale udfordringer og trusler og opfordrer til en regelbaseret international orden, der er baseret på effektiv multilateralisme og velfungerende internationale institutioner.

               (3)

               Den europæiske sikkerhedsstrategi anerkender De Forenede Nationers pagt som den grundlæggende ramme for internationale relationer og går ind for at styrke De Forenede Nationer og sætte De Forenede Nationer i stand til at leve op til sit ansvar og handle effektivt. Unionen arbejder for en høj grad af samarbejde på alle områder i tilknytning til internationale relationer med henblik på bl.a. at bevare freden, forebygge konflikter og styrke den internationale sikkerhed i overensstemmelse med formålene og grundsætningerne i De Forenede Nationers pagt.

               (4)

               Unionen er fast besluttet på at udvikle og gennemføre gennemsigtighed og tillidsskabende foranstaltninger som et middel til at opnå forbedret sikkerhed i rummet. Unionen er også særdeles opmærksom hvad angår spørgsmålet om risikoen ved rumaffald, som, uanset dets oprindelse, er skadeligt for nuværende og fremtidige aktiviteter.

               (5)

               Den 18. september 2007 understregede Unionen i sit svar på De Forenede Nationers Generalforsamlings resolution 61/75 af 6. december 2006, at frivillige »færdselsregler« for aktiviteter i det ydre rum, som understøtter bedste praksisser mellem rumaktører, vil bidrage til opfyldelsen af denne målsætning.

               (6)

               Rådet støttede i sine konklusioner af den 8.-9. december 2008 det første udkast til en international adfærdskodeks for aktiviteter i det ydre rum, som stater skulle deltage i på frivillig basis, og som omfattede gennemsigtighed og tillidsskabende foranstaltninger, som udgangspunkt for høringer med centrale tredjelande, der har aktiviteter i rummet eller har interesse i aktiviteter i rummet, for at nå frem til en tekst, som flest mulige stater kan gå med til.

               (7)

               På baggrund af høringer med større rumfartsnationer har Unionen udarbejdet en revideret udgave af udkastet til en adfærdskodeks, på grundlag af hvilken Rådet den 27. september 2010 gav Unionens højtstående repræsentant for udenrigsanliggender og sikkerhedspolitik mandat til at gennemføre yderligere og bredere høringer —

         VEDTAGET DENNE AFGØRELSE:
   Artikel 1
   For at understøtte sit forslag til en international adfærdskodeks for aktiviteter i det ydre rum forfølger Unionen følgende målsætninger:

               —

               gennemførelse af høringer med stater, hvad enten de er aktive eller endnu ikke er aktive inden for rumspørgsmål, med henblik på at drøfte forslaget og høre staternes synspunkter

               —

               indhentning af ekspertstøtte til udarbejdelsen af en international adfærdskodeks for aktiviteter i det ydre rum.

         Artikel 2
   1.   De projekter, Unionen skal støtte, omfatter i den forbindelse følgende specifikke aktiviteter:

               a)

               outreachaktiviteter: fremme af forslaget til en international adfærdskodeks for aktiviteter i det ydre rum

               b)

               tilrettelæggelse af op til tre multilaterale ekspertmøder med henblik på drøftelse af forslaget til en international adfærdskodeks

               c)

               koordinering af et konsortium af ikkestatslige eksperter.

         2.   Nævnte projekter og specifikke aktiviteter er beskrevet i detaljer i bilaget.
   Artikel 3
   1.   Unionens højtstående repræsentant for udenrigsanliggender og sikkerhedspolitik (»den højtstående repræsentant«) er ansvarlig for gennemførelsen af denne afgørelse.
   2.   Den tekniske gennemførelse af projekterne i artikel 2 varetages af De Forenede Nationers Institut for Nedrustningsforskning (»UNIDIR«). UNIDIR udfører disse opgaver under den højtstående repræsentants ansvar. Med henblik herpå indgår den højtstående repræsentant de nødvendige arrangementer med UNIDIR.
   Artikel 4
   1.   Det finansielle referencegrundlag for gennemførelsen af de i artikel 2 omhandlede projekter er på 1 490 000 EUR.
   2.   De udgifter, der finansieres med det i stk. 1 fastlagte beløb, forvaltes efter Unionens procedurer og med de regler, der gælder for Unionens almindelige budget.
   3.   Kommissionen overvåger den korrekte gennemførelse af Unionens bidrag, der er fastlagt i stk. 1. Med henblik herpå indgår den en finansieringsaftale med UNIDIR. Det skal fremgå af aftalen, at UNIDIR sørger for, at Unionens bidrag bliver synligt i en grad, der svarer til dets størrelse.
   4.   Kommissionen bestræber sig på at indgå den finansieringsaftale, der er omhandlet i stk. 3, snarest muligt efter denne afgørelses ikrafttræden. Den underretter Rådet om eventuelle vanskeligheder i forbindelse med processen og om datoen for indgåelsen af finansieringsaftalen.
   Artikel 5
   1.   Den højtstående repræsentant aflægger rapport til Rådet om gennemførelsen af denne afgørelse på grundlag af regelmæssige rapporter, som udarbejdes af UNIDIR. Disse rapporter skal danne udgangspunkt for Rådets evaluering.
   2.   Kommissionen oplyser om de finansielle aspekter af gennemførelsen af de i artikel 2 omhandlede projekter.
   Artikel 6
   Denne afgørelse træder i kraft på dagen for vedtagelsen.
   Den udløber 18 måneder efter datoen for indgåelsen af den i artikel 4, stk. 3, nævnte finansieringsaftale eller seks måneder efter datoen for vedtagelsen, hvis der ikke er indgået nogen finansieringsaftale inden for denne periode.

      Udfærdiget i Bruxelles, den 29. maj 2012.

            På Rådets vegne

         N. WAMMEN

            Formand

      BILAG TIL RÅDETS AFGØRELSE TIL STØTTE FOR UNIONENS FORSLAG TIL EN INTERNATIONAL ADFÆRDSKODEKS FOR AKTIVITETER I DET YDRE RUM
      1.   Generel ramme og målsætninger

      Aktiviteterne i rummet er i vækst, og de er af afgørende betydning. Rummet er en ressource for alle lande i verden. Lande, som endnu ikke har aktiviteter i rummet, vil få det i fremtiden. Unionen mener derfor, at det er nødvendigt at garantere større sikkerhed i det ydre rum og tror på, at en pragmatisk og gradvis proces kan bidrage til opfyldelsen af denne målsætning. Unionen er fast besluttet på at udvikle og gennemføre gennemsigtighed og tillidsskabende foranstaltninger for at opnå forbedret sikkerhed i det ydre rum. Unionen er også særdeles opmærksom hvad angår spørgsmålet om risikoen ved rumaffald, som er skadeligt for nuværende og fremtidige aktiviteter.
      Den 18. september 2007 understregede Unionen i sit svar på De Forenede Nationers Generalforsamlings resolution 61/75 af 6. december 2006, at frivillige »færdselsregler« for aktiviteter i det ydre rum, som understøtter bedste praksisser mellem rumaktører, vil bidrage til opfyldelsen af denne målsætning.
      Rådet støttede i sine konklusioner af den 8.-9. december 2008 det første udkast til en international adfærdskodeks for aktiviteter i det ydre rum, som stater skulle deltage i på frivillig basis, og som omfattede gennemsigtighed og tillidsskabende foranstaltninger, som udgangspunkt for høringer med centrale tredjelande, der har aktiviteter i rummet eller har interesser i aktiviteter i rummet, for at nå frem til en tekst, som flest mulige stater kan gå med til. På baggrund af høringer med større rumfartsnationer har Unionen udarbejdet en revideret udgave af udkastet til en adfærdskodeks, på grundlag af hvilken Rådet den 27. september 2010 gav Unionens højtstående repræsentant for udenrigsanliggender og sikkerhedspolitik (»den højtstående repræsentant«) et mandat til at gennemføre yderligere og bredere høringer.
      For at støtte Unionens forslag til en international adfærdskodeks for aktiviteter i det ydre rum og for at opfylde det mandat der er givet til den højtstående repræsentant, forfølger Union følgende målsætninger:

                  —

                  gennemførelse af høringer med så mange lande som muligt, hvad enten de er aktive eller endnu ikke er aktive inden for rumspørgsmål, med henblik på at drøfte forslaget og høre landenes synspunkter, navnlig i form af et eller flere (op til tre) multilaterale ekspertmøder, hvor dette initiativ drøftes

                  —

                  indhentning af ekspertstøtte til udarbejdelsen af en international adfærdskodeks for aktiviteter i det ydre rum.

            Principperne for Unionens handling er som følger:

                  a)

                  den anerkendte betydning af at opbygge langsigtet bæredygtighed, forudsigelighed og forbedret sikkerhed i det ydre rum

                  b)

                  nødvendigheden af at etablere en fælles forståelse og fastlægge områder med fælles kendetegn

                  c)

                  vigtigheden af national og regional opbakning til en eventuel fremtidig international adfærdskodeks for aktiviteter i det ydre rum.

            2.   Projekter

      2.1.   Projekt 1: outreach: fremme af forslaget til en international adfærdskodeks for aktiviteter i det ydre rum

      2.1.1.   Formål med projektet

      At indgå i en dialog med potentielle interessenter i en international adfærdskodeks gennem tilrettelæggelse af seminarer på regionalt/subregionalt plan med henblik på at uddybe eksisterende viden om og øge forståelsen af grundprincipperne bag den foreslåede internationale adfærdskodeks.
      2.1.2.   Projektresultater

                  a)

                  Større bevidsthed og viden om samt forståelse af den foreslåede internationale adfærdskodeks og den løbende udvikling af den.

                  b)

                  Bedre klima for politisk fremskridt.

                  c)

                  Bedre forståelse hos interessenterne for områder, hvor der er en fælles enighed om et behov for forbedret rumsikkerhed og enighed om vejen frem.

                  d)

                  Forbedret koordinering mellem interessenterne.

                  e)

                  Indkredsning af behovet for flere nationale og regionale aktiviteter med henblik på at intensivere udarbejdelsen af en international adfærdskodeks for rumaktiviteter.

            2.1.3.   Projektbeskrivelse

                  a)

                  Op til 6 regionale eller subregionale seminarer med op til 30 deltagere, som i relevante tilfælde afholdes i samarbejde med internationale, regionale eller nationale organisationer, både statslige og ikkestatslige.

                  b)

                  Sammenfatning og fremlæggelse af resultaterne for Unionen og andre interessenter på hensigtsmæssig vis, bl.a. ved hjælp af elektroniske midler.

            2.2.   Projekt 2: støtte til den højtstående repræsentant i forbindelse med møder/høringer med staterne

      2.2.1.   Formål med projektet

                  a)

                  At sikre Unionen yderligere oplysninger om og analyse af synspunkter og holdninger fra potentielle interessenter i en international adfærdskodeks.

                  b)

                  At tilrettelægge og koordinere en række af individuelle høringer med nøgleinteressenter som støtte for, forberedelse af eller opfølgning på den højtstående repræsentants høringer.

                  c)

                  At vurdere de indsamlede kommentarer ved at deltage i den højtstående repræsentants høringer.

            2.2.2.   Projektresultater

                  a)

                  Skriftlige vurderinger af den bedste måde til at etablere en dialog med potentielle interessenter i den internationale adfærdskodeks.

                  b)

                  Skriftlige vurderinger af de indsamlede kommentarer og forslag til revision af teksten.

                  c)

                  Skriftlige bidrag til støtte for det eller de multilaterale ekspertmøder.

            2.2.3.   Projektbeskrivelse

                  a)

                  Udarbejdelse af en række støttedokumenter/baggrundsundersøgelser som støtte for, forberedelse af eller opfølgning på den højtstående repræsentants høringer og det eller de multilaterale ekspertmøder.

                  b)

                  Koordinering af en række individuelle høringer med nøgleinteressenter:

                              —

                              Op til 20 individuelle møder og briefinger.

                              —

                              Koordinering af bidrag til processen, bl.a. ved hjælp af elektroniske midler.

                              —

                              Udvælgelse af de stater og organisationer, som skal deltage i koordineringen, på grundlag af deres deltagelsesgrad i rumsikkerhedsspørgsmål, tidligere arbejde med forslaget til en international adfærdskodeks og deres rolle med hensyn til fremme af det generelle diplomatiske fremskridt på regionalt eller internationalt plan.

                  c)

                  Sammenfatning og fremlæggelse af resultaterne for den højtstående repræsentant og andre interessenter på hensigtsmæssig vis, bl.a. ved hjælp af elektroniske midler.

            2.3.   Projekt 3: tilrettelæggelse af op til tre multilaterale ekspertmøder med henblik på drøftelse af forslaget til en international adfærdskodeks

      2.3.1.   Formål med projektet

      At samle eksperter for at drøfte forslaget til en international adfærdskodeks.
      2.3.2.   Projektresultater

                  a)

                  Oprettelse af et diskussionsforum med henblik på forslaget til en international adfærdskodeks.

                  b)

                  Diplomatisk fremskridt med at fremskynde drøftelserne om en international adfærdskodeks.

            2.3.3.   Projektbeskrivelse

      Tilrettelæggelse af op til tre multilaterale ekspertmøder med op til 160 deltagere i løbet af projektets første 16 måneder.

                  —

                  Det foreslås, at det første af disse møder afholdes i Europa, og at de næste to møder afholdes uden for Europa. Beslutningen træffes af den højtstående repræsentant på grundlag af forslag fra UNIDIR.

                  —

                  Struktur, dagsorden og deltagere besluttes af den højtstående repræsentant på grundlag af forslag fra UNIDIR.

            2.4.   Projekt 4: koordinering af et konsortium af ikkestatslige eksperter

      2.4.1.   Formål med projektet

                  a)

                  At etablere et lille konsortium af anerkendte eksperter med op til 10 deltagere, som skal komme med bidrag til udarbejdelsen af en international adfærdskodeks.

                  b)

                  At udvikle onlineressourcer til koordineringen af dette konsortium.

                  c)

                  At tilvejebringe de nødvendige outreachressourcer for at styrke forståelsen af adfærdskodeksen og udbrede aktiviteterne og resultaterne fra projekt et og to.

            2.4.2.   Projektresultater

                  a)

                  Styrkelse af bidragene angående en international adfærdskodeks fra internationale, regionale og nationale nøgleeksperter.

                  b)

                  Udvikling af et virtuelt forum til koordinering af ekspertbidrag og drøftelser.

                  c)

                  Udvikling af et virtuelt forum til støtte for de multilaterale møder i projekt to.

                  d)

                  Udvikling af de nødvendige virtuelle og ikkevirtuelle outreachmaterialer.

            2.4.3.   Projektbeskrivelse

                  a)

                  Indkredsning og koordinering af samt anmodning om bidrag fra egnede rumsikkerhedseksperter.

                              —

                              Den højtstående repræsentant træffer beslutning om medlemskab af konsortiet på grundlag af et forslag fra UNIDIR til den højtstående repræsentant.

                  b)

                  Udvikling af et nyt virtuelt forum til koordinering af bidrag fra dette konsortium.

                              —

                              Forummet udformes til også at omfatte ressourcer til støtte for projekt to.

                  c)

                  Tilrettelæggelse af op til 8 møder med henblik på drøftelse af fremskridtet med adfærdskodeksen og bidrag fra konsortiet, bl.a. ved hjælp af elektroniske midler samt video- og telekonferencer.

                  d)

                  Sammenfatning og fremlæggelse af resultaterne for den højtstående repræsentant og andre interessenter på hensigtsmæssig vis, bl.a. ved hjælp af elektroniske midler.

                  e)

                  Udvikling af outreachværktøjer.

            3.   Proceduremæssige aspekter og koordinering

      Gennemførelsen af projekterne iværksættes af en styringskomité med det formål at fastlægge procedurerne og de nærmere bestemmelser for samarbejdet. Styringskomitéen fører regelmæssigt og mindst hvert halve år tilsyn med gennemførelsen af projekterne, bl.a. ved hjælp af elektroniske midler samt video- og telekonferencer.
      Styringskomitéen vil komme til at bestå af repræsentanter for den højtstående repræsentant og UNIDIR.
      De statslige og ikkestatslige aktørers inddragelse i de multilaterale ekspertmøder koordineres gennem UNIDIR.
      Den højtstående repræsentant træffer beslutning om sted og struktur for dette projekts workshopper og møder på grundlag af et forslag fra UNIDIR til styringskomitéen.
      4.   Rapportering og evaluering

      UNIDIR forelægger den højtstående repræsentant en beskrivende og finansiel rapport ved udgangen af projektets første år, idet der tilstræbes sammenfald med De Forenede Nationers rapporteringsperioder.
      UNIDIR forelægger den højtstående repræsentant en endelig rapport, når projektet er afsluttet.
      Fremskridts- og situationsrapporter, publikationer, pressemeddelelser og opdateringer fra UNIDIR forelægges den højtstående repræsentant og Europa-Kommissionen, når de udsendes.
      5.   Varighed

      Den anslåede gennemførelsesperiode for dette projekt er 18 måneder.
      Alle møder skal være afsluttet tre måneder inden projektets afslutning, så der levnes tilstrækkelig med tid til at gennemføre analyser i løbet af gennemførelsesperioden.
      6.   Støtteberettigede parter

      Alle FN-medlemsstater, navnlig rumfartsnationer.
      Ikkestatslige interessenter, bl.a. fra civilsamfundet og erhvervslivet.
      7.   Tredjepartsrepræsentanter

      Med henblik på at fremme det regionale ansvar for den internationale adfærdskodeks for rumaktiviteter kan deltagelse af eksperter, der ikke kommer fra Unionen, herunder eksperter fra relevante regionale og internationale organisationer, finansieres ved hjælp af denne afgørelse.
      UNIDIR's deltagelse i alle workshopper og møder med tilknytning til denne afgørelse vil blive finansieret.
      8.   Gennemførelsesinstans

      Den tekniske gennemførelse af denne rådsafgørelse overlades til UNIDIR.
      UNIDIR samarbejder, hvor det er hensigtsmæssigt, med institutioner såsom regionale organisationer, tænketanke, ngo'er og erhvervslivet.
      Der vil være behov for ekstra personale til gennemførelse af denne afgørelse.